اسلام آباد: وزیراعظم محمد شہباز شریف بلوچستان نا ضلع شیرانی و کیچ اٹی میجر ثاقب حسین تون اوار 6 سیکورٹی کارندہ غاتا شہیدی آ ڈکھیائی و غم انا درشانی ءِ کرسا پارینے کہ دا واقعہ گا مچ آ قوم رنجیدہ ءِ، شہید آتا مقدس دتر قوم آ قرض ءِ۔ دوشنبے نادے آ تینا ٹویٹ اٹی وزیراعظم محمد شہباز شریف پارے کہ قوم انا نرزور مارتا قربانی تا سوب آن پاکستان نا امن و سلامتی ممکن ءِ۔ ننا فوج انا نرزور ورناک تہہ و پیشن نا دشمن تا برخلاف آہنی دیوال ءُ۔ ہمو غٹ کوشست آک ہرا بلوچستان نا امن ءِ نسخان تننگ خوارہ اوفتا بابت ننا قومی عزم بدل مفک۔ اوپاریکہ بلوچستان نا امن و اونا شونداری و شونہالی ننکن غٹ آن مقدم ءِ۔
(اے پی پی)
